

**REPUBLIKA HRVATSKA**

**ŠIBENSKO-KNINSKA ŽUPANIJA**

****

**GRAD VODICE**

**GRADONAČELNIK**

KLASA: 410-01/20-01/14

URBROJ: 2182/04-01/08-20-3

Vodice, 23. studenog 2020. godine

Na temelju članka 9. Programa dodjele potpora male vrijednosti za obveznike poreza na potrošnju koji obavljaju gospodarsku djelatnost („Službeni glasnik Grada Vodica“, broj 08/20) Gradonačelnica Grada Vodica raspisuje

**JAVNI POZIV**

**za dodjelu potpora male vrijednosti za**

**obveznike poreza na potrošnju**

**koji obavljaju gospodarsku djelatnost**

**1. Korisnici potpora**

Korisnici potpora male vrijednosti su poslovni subjekti (pravne i fizičke osobe koje obavljaju djelatnosti u skladu s pravnim propisima) koji su obveznici poreza na potrošnju i obavljaju gospodarsku djelatnost na području Grada Vodica, a ispunjavaju slijedeće uvjete:

- nepostojanje dugovanja glede svih javnih i nejavnih davanja prema Gradu Vodice do dana podnošenja zahtjeva za dodjelu potpore,

- podmirena potraživanja poreza na potrošnju za mjesece za koje se potpora daje,

-sjedište/prebivalište na području Grada Vodica najmanje dvije godine do dana podnošenja zahtjeva za dodjelu potpore,

- da sukladno Uredbi Komisije (EU) br. 1407/2013 оd 18. prosinca 2013. g. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije L 352/1), nisu ostvarili (uključujući i potporu dobivenu iz ovog Programa) tijekom razdoblja od 3 fiskalne godine potporu veću od 200.000 eura.

**2. Visina potpora**

Potpore će se dodjeljivati korisnicima refundacijom/isplatom 50% iznosa ostvarenog poreza na potrošnju za mjesece rujan, listopad, studeni i prosinac 2020.g.

**3. Postupak odobravanja i dodjele potpora (popis dokumentacije):**

Zahtjev se predaje na uniformiranom obrascu i isti mora sadržavati naziv, adresu, kontakt broj, e-mail adresu, OIB i IBAN podnositelja.

Uz obrazac zahtjeva poslovni subjekt mora priložiti:

- dokaz da ima prijavljeno sjedište/prebivalište na području Grada Vodica najmanje dvije godine do dana podnošenja zahtjeva (izvod iz obrtnog, sudskog ili drugog odgovarajućeg registra),

- obrasci PP-MI-PO (izvješća mjesečnog poreza na potrošnju za mjesece rujan-studeni, dok je obrazac za prosinac potrebno dostaviti tijekom siječnja 2021. godine),

- potvrde o uplati mjesečnih poreza (za mjesece rujan-studeni, dok je potvrdu za prosinac potrebno dostaviti tijekom siječnja 2021. godine),

- Izjavu o korištenim potporama male vrijednosti.

Zahtjev i Izjava će biti objavljeni uz Javni poziv na službenoj internetskoj stranici Grada Vodica [www.grad-vodice.hr](http://www.grad-vodice.hr), te će se moći preuzeti i na porti Grada Vodica.

Upravni odjel za financije i javne prihode Grada Vodica će po službenoj dužnosti uvidom u knjigovodstvenu karticu za svakog pojedinog podnositelja zahtjeva utvrditi ima li isti dugovanja po osnovi svih javnih i nejavnih davanja prema Gradu Vodice do dana podnošenja zahtjeva.

Popunjeni obrazac zahtjeva se podnosi na adresu:

„Grad Vodice, Ive Čače 8, 22211 Vodice“

putem pošte ili osobno na porti Grada Vodica.

Nepotpuni, nepravodobni i zahtjevi koji ne ispunjavaju sve uvjete iz članka 4. Programa dodjele potpora male vrijednosti za obveznike poreza na potrošnju koji obavljaju gospodarsku djelatnost neće se razmatrati.

Konačnu odluku o dodjeli potpora donosi Gradonačelnik Grada Vodica, po prijedlogu tročlanog Povjerenstva, a odobrena sredstva isplatit će se na dostavljeni broj žiro računa.

**4. Trajanje Javnog poziva:**

Zahtjevi za dodjelu potpora mogu se podnositi u roku 15 dana od dana objave ovog Poziva na web stranici Grada Vodica, odnosno najkasnije do 8. prosinca 2020. godine do 15,00 sati bez obzira na način dostave.

**GRADONAČELNICA**

**Nelka Tomić, dr. med., v.r.**

Dostaviti:

1. Web stranica Grada Vodica,

2. Oglasna ploča,

3. Upravni odjel za financije i javne prihode-ovdje,

4. Dokumentacija-ovdje,

5. Arhiva-ovdje.